मध्य प्रदेश में पिछले 15 सालों से भाजपा की सरकार है और इस साल के आखिर में यहां विधानसभा चुनाव होने हैं। 2019 के लोकसभा चुनाव ठीक पहले होने वाले मध्य प्रदेश के विधानसभा चुनावों को सत्ता के सेमीफाइनल के तौर पर देखा जा रहा है। हालांकि, दोनों दलों के बीच गठबंधन की बातचीत अभी बेहद शुरुआती दौर में है, लेकिन माना जा रहा है कि भाजपा को मध्य प्रदेश की सत्ता से बाहर करने के लिए बसपा और कांग्रेस मिलकर विधानसभा के सियासी संग्राम में उतर सकते हैं।